GiliGold/VAD_KnessetCorpus huggingface dataset:
שלי יחימוביץ': יש לך פה את המכשיר לתלונה על כך שיש מעבר על החוק.
איילת נחמיאס ורבין: אתה היית עונה תשובה שלילית על השאלה אם יש לערוץ הכנסת - - -
יואב קיש: אם יש ספציפית טענות כלפי חלק מהח"כים, זה בוודאי ובוודאי לא נוגע לכנסת ככנסת.
יואב קיש: אני לא חושב שאפשר להסיק מח"כ כזה או אחר על כבוד הכנסת.
יואב קיש: גם בסעיף הקודם דובּר על זה שכל מה שעושים נגד הח"כים - - -
שלי יחימוביץ': זה לא קשור לח"כים - - -
יואב קיש: את אמרת על תשובה, שיש כמה ח"כים - - -
שלי יחימוביץ': לא, הוא לא חשף שמות.
שלי יחימוביץ': ובוועדה היתה מורת רוח מעצם שידור הקלטת, אמרו שזה לא במנדט של ערוץ הכנסת.
שלי יחימוביץ': זה מה שנאמר בוועדה, זה מה שהוליד את סעיף הביזוי - - -
יואב קיש: אני לא יודע מה הוליד את סעיף הביזוי.
יואב קיש: לא ישבתי בוועדה, אני לא יודע מה - - -
שלי יחימוביץ': אני מספרת לך.
איילת נחמיאס ורבין: אני רוצה רגע לנסות להמשיך את הדברים של שלי, וגם לנסות לרדת לרמה הפרקטית, מבלי לפגוע בניסיון שלכם, שלך ושל מיקי, להגיע לאיזשהו עמק שווה בעניין הזה.
איילת נחמיאס ורבין: גם לטעמי, לא הצלחנו להגיע לעמק שווה שישיג את התוצאה, לא שאתם הייתם רוצים ולא שאנחנו היינו רוצים - - -
יואב קיש: אני חושב שכן.
איילת נחמיאס ורבין: תן לי להסביר למה אני חושבת ככה.
איילת נחמיאס ורבין: מעבר למה ששלי העירה בעניין יצחק תשובה, ובתור בן-אדם שלצורך העניין יכול היה להיפגע, זאת אומרת, נניח בסיטואציה שאני עמדתי בה לפני שמונה חודשים – אילו לערוץ הכנסת לכאורה אסור היה לשדר את אותה קלטת שבן-אדם אחר מיושבי הבית הזה חשב שראוי לפגוע בי בצורה כזאת, אני אומרת לך - - -
יואב קיש: אבל זה לא קשור לכנסת, איילת.
יואב קיש: זה לא הכנסת, זה חבר כנסת ספציפי - - -
איילת נחמיאס ורבין: רגע, תקשיב שנייה - - -
יואב קיש: לא, אבל את לוקחת משהו ספציפי שהוא לא רלוונטי.
איילת נחמיאס ורבין: אל"ף, יואב, בבקשה אל תפגע בזכות הביטוי שלי כרגע.
איילת נחמיאס ורבין: עוד לא הגענו לשם - - -
יואב קיש: אנחנו מנהלים דיון פתוח - - -
איילת נחמיאס ורבין: בסדר, אבל יואב, תן לי רגע לשמור על רצף הדיבור שלי - -
יואב קיש: בבקשה, אני לא מפריע - - -
איילת נחמיאס ורבין: - - כי אני מדברת על עניין שהוא לא קל לי.
איילת נחמיאס ורבין: אני מדברת על עניין שלא כיף לי לדבר עליו, ולא נעים לי ולא נוח לי לדבר עליו, אבל אני מעלה אותו בתור דוגמה, ואני אומרת: האם לערוץ הכנסת אין זכות לשדר את זה?
איילת נחמיאס ורבין: האם אנחנו יכולים למנוע את זה?
איילת נחמיאס ורבין: התשובה שי, הטבעית, היא לא.
איילת נחמיאס ורבין: אני אגיד לך יותר מזה – ברגע שאתה מתחיל לחדור לניואנסים של פגיעה חמורה בכבוד הכנסת – אני שואלת את עצמי, מהי פגיעה בכבוד הכנסת?
איילת נחמיאס ורבין: האם לצורך העניין, לפני שלושה שבועות, כשהיה פה האירוע עם חברת הכנסת מהרשימה המשותפת, האם היה ראוי שהם יורידו את השאלטר על מה שקרה במליאה?
איילת נחמיאס ורבין: אני אומרת לך, באופן טריוויאלי, זה פגיעה חמורה בכבוד הכנסת.
איילת נחמיאס ורבין: היה שם אירוע מאוד-מאוד-מאוד קשה.
איילת נחמיאס ורבין: האם אני עכשיו נותנת למישהו מאתנו – עזוב כרגע את הערוץ המשדר או את הזכיין, האם אנחנו עכשיו נוטלים בידינו שאלטר שאומר: היה צריך להפסיק את שידורי הכנסת?
איילת נחמיאס ורבין: יואב, אתה תתחיל להיכנס לניואנסים ואנחנו נמצא את עצמנו בשאלה מאוד-מאוד-מאוד קשה: מהי פגיעה חמורה?
רועי פולקמן: אני רק אטען שמהותית באמת יהיה קשה להשתמש בזה, בגלל שבטח אם היו מורידים שאלטר – בעידן שלנו, הרי היה עולה צילום בפייסבוק.
<אתי בנדלר: על מה מדובר?
רועי פולקמן: על האירוע של המהומה שהתחוללה כשחברת הכנסת זועבי דיברה במליאה והיתה התנפלות.
<אתי בנדלר: בפירוש אין בהוראות אלה כדי למנוע סיקור - - -
מיקי רוזנטל: זה בכלל לא שייך.
מיקי רוזנטל: השידורים של המליאה ישודרו - - -
איילת נחמיאס ורבין: יכול להיות שהדוגמה שבחרתי על המליאה היא לא טובה, והדוגמה הראשונה שאני נתתי היא דוגמה יותר מתאימה, והדוגמה ששלי נתנה היא יותר מתאימה, ולא נוח לי לתת את הדוגמה הזאת, ואני עדיין אומרת ועומדת בתוקף על זה שבסיטואציה הזאת שקרתה זה כנראה מה שצריך היה לעשות.
איילת נחמיאס ורבין: אתה אומר, יהיה קשה להפעיל את הסעיף הזה – זה כמו שאתם אומרים על סעיף ההדחה, זה אותו דבר.
איילת נחמיאס ורבין: אם יהיה קשה להפעיל את הסעיף, יכול להיות שהסעיף זהה הוא עוד פתח ולא צריך לשים - - -
רועי פולקמן: שמעת על הצהרות חוק?
רועי פולקמן: למדנו את זה הרבה בשנה האחרונה, כמה הצהרות חוק יש בכנסת הזאת, אני אתן לך רשימה ארוכה.
יואב קיש: רועי, תן לה לסיים.
יואב קיש: אנחנו הפרענו לה מספיק.
איילת נחמיאס ורבין: תעזור לי להעביר תקנות, אז זה לא יהיה הצהרות חוק.
איילת נחמיאס ורבין: לכן אני אומרת לכם, אני לא מצליחה להבין איך הסעיף הזה מביא תועלת באיזושהי צורה, ועל כן אני חושבת שמקומו - - -
מיקי רוזנטל: אני גם רוצה לענות, כי בכל אופן אני מעורב בזה.
מיקי רוזנטל: תראו, אני חושב שעורך החדשות עם הכי הרבה שערות לבנות פה - - -
שלי יחימוביץ': מה אמרת?
איילת נחמיאס ורבין: מיקי, אני מוכרחה להעיר לך הערה.
מיקי רוזנטל: אני מוכרח להגיד משהו.
איילת נחמיאס ורבין: לא, לא, אני חייבת להגיד לך משהו.
מיקי רוזנטל: תני לי להגיד משהו.
איילת נחמיאס ורבין: לא, תקשיב שנייה.
איילת נחמיאס ורבין: לפני כמה ימים הייתי ביוון, והייתי באקרופוליס, ואמרתי, לפני 25 שנים כשהייתי באקרופוליס, ואז כתבתי, מי היה מאמין שאני אגיע לרגע הזה שאני אכתוב:
איילת נחמיאס ורבין: לפני 25 שנים, כשאני הייתי.
איילת נחמיאס ורבין: אנחנו יודעים שאתה המון שנים בתקשורת והמון שנים ב - - -
מיקי רוזנטל: הניסוח של הסעיף הזה הוא כזה - - -
יואב קיש: איילת, נאום אקרופוליס מאחורינו?
איילת נחמיאס ורבין: אני סיימתי אותו - - - לפני שנאמתי אותו.
מיקי רוזנטל: אני מבין את החשש של שלי, אבל הסעיף הזה דווקא מגן על הדוגמה, בדיוק הסעיף הזה, כי אם תשובה מתרברב שהוא יכול להעביר פה כל דבר בכנסת, יש לזה ערך חדשותי מובהק ולכן חייבים לשדר את זה.
מיקי רוזנטל: לא רק שזה מונע את שידור הדבר הזה - - -
שלי יחימוביץ': לא נכון, זה לא קרה בכנסת - - - מקרו
מיקי רוזנטל: אנחנו שינינו את החוק כך שכל מה שקשור לפעילות חברי הכנסת ולפוליטיקה הישראלית הוא רלוונטי לשידורי הכנסת.
שלי יחימוביץ': הנה, זה לא.
שלי יחימוביץ': זה לא קשור לפעילות חברי הכנסת.
מיקי רוזנטל: אם בעל הון יכול להעביר בכנסת כל הצבעה שהוא רוצה, זה קשור מאוד לפוליטיקה הישראלית?
מיקי רוזנטל: בוודאות כן.
שלי יחימוביץ': אבל זו פגיעה חמורה בכבוד הכנסת.
איילת נחמיאס ורבין: מיקי, מה זה פגיעה חמורה?
יואב קיש: אבל תנו לו לדבר.
יואב קיש: נו, הוא מנסה לדבר.
איילת נחמיאס ורבין: שואלת שאלה מכוונת.
יואב קיש: כל הדוגמאות שנתתם לא נופלות לקטגוריה הזאת.
מיקי רוזנטל: הסעיף הזה נועד למנוע רק דבר אחד, שיישב אדם בערוץ הכנסת, לא במליאה, שאת זה חייבים לשדר בכל מקרה, ולא בוועדות, שאת זה חייבים לשדר בכל מקרה – אלא יישב בערוץ הכנסת בתוכנית מוספים או בתוכנית חדשות, שאיננה בשידור ישיר של פעילות הכנסת, ויגיד שכל חברי הכנסת מושחתים ופה מתקבלות החלטות נוראיות, וקונים את כל חברי הכנסת, והוא לא יביא שום סימוכין לעניין הזה, ואין לזה שום ערך חדשותי, אלא מדובר בדברי השמצה שהם חסרי בסיס.
מיקי רוזנטל: אין להם, לא מסד עובדתי, שום דבר, סתם, בא בן-אדם, ומדבר - - -
איילת נחמיאס ורבין: אתה מכניס את כל התקשורת הישראלית.
מיקי רוזנטל: ממש לא נכון.
איילת נחמיאס ורבין: מה, זה לא קורה?
מיקי רוזנטל: זה נועד למנוע רק את הדבר הזה.
מיקי רוזנטל: וכל יתר הדברים שיש להם כאמור ערך חדשותי, ערך ציבורי, ערך עיתונאי, הם נכנסים בהגדרת החוק.
שלי יחימוביץ': אבל סליחה, מיקי, דווקא הדוגמה שלך – יושב אדם, מרואיין מהשורה, בפאנל בערוץ הכנסת, ואומר: הכנסת הזאת מושחתת, יש פה ח"כים שאפשר לקנות את הקול שלהם, לוןביסטים יושבים בתוך החדרים, בושה וחרפה, זה לא דמוקרטי - - -
יואב קיש: רגע, למה לוביסטים בחדרים זה מושחת?
שלי יחימוביץ': בעיני, זה מושחת.
שלי יחימוביץ': אני מבטאת פה את עמדתי, לא את עמדתך.
שלי יחימוביץ': אני חושבת שנגישות של לוביסטים, בשם בעלי ההון, לחברי הכנסת, מפרה מאוד את הדמוקרטיה, ופוגעת בכלל שלפיו לכל אדם יש קול אחד בלי הבדל מעמד כספי, גזע, דת או מין, כי היא נותנת יותר כוח למי שיש לו כוח, ופחות כוח למי שאין לו כוח.
שלי יחימוביץ': לכן בעיני, הלוביזם הוא תופעה מושחתת.
שלי יחימוביץ': לא פלילית.
שלי יחימוביץ': מושחתת ברמה הערכית.
יואב קיש: כי אם זו השמצתה פרועה, למה שיגיד?
שלי יחימוביץ': מכיוון שהתקשורת מלאה בחוות-דעת של בני-אדם מאוד-מאוד שליליות עלינו.
שלי יחימוביץ': זה נורא מרגיז אותי, אני מגינה על כבודה של הכנסת, אבל אני מודעת לזכות לומר את הדברים האלה, ואתה לא יכול להגביל את הזכות זאת בחקיקה.
יואב קיש: לא, לא ברמה של פגיעה חמורה בכבוד הכנסת.
יואב קיש: דרך אגב, יש הבדל בין ח"כים.
יואב קיש: אם יבוא אדם ויגיד: יואב קיש הוא אידיוט, הוא לא מבין על מה הוא מדבר – עם זה אין שום בעיה.
יואב קיש: זאת אומרת, אולי יש בעיה לי, אבל אין בעיה מבחינת החוק.
מיקי רוזנטל: אני רוצה לחלוק על שלי – אם היה יושב אדם בערוץ מסחרי, לא בערוץ הכנסת, והיה אומר על אלמוני או פלוני, או על גוף כלשהו, שהם גנבים ומושחתים, ולא היה מנמק את זה ולא היה מביא דוגמאות, אני כעורך בשידור הייתי אומר: או שיביא דוגמאות או שנסתום לו את הפה.
שלי יחימוביץ': לא, לא היית אומר את זה.
מיקי רוזנטל: הייתי אומר את זה.
מיקי רוזנטל: כן, ודאי לא הייתי מאשר את זה בכתבה.
איילת נחמיאס ורבין: לא, אז היית אומר למנחה, תשאל אותו - - -
שלי יחימוביץ': כל-כך הרבה פעמים זה קורה שאנשים יושבים ומביעים ביקורת - - -
מיקי רוזנטל: לא, ביקורת לא מנומקת - - -
<אלידור בליטנר: אני מצטרפת לדברים שנאמרו כאן - - -
יואב קיש: נאמרו כאן כמה דברים.
<אלידור בליטנר: אני חושבת שאין הבדל מהותי בין הסעיף הזה לסעיף הביזוי.
<אלידור בליטנר: פגיעה חמורה בכבודה של הכנסת – אני לא מבינה מה זה אומר, זה עמום, זה בלתי אכיף, בעיניי.
<אלידור בליטנר: יש כאן חשש מצנזורה.
<אלידור בליטנר: יהיה כאן אפקט מצנן על הגוף המשדר.
<אלידור בליטנר: מה זה פגיעה חמורה בכבודה של הכנסת?
<אלידור בליטנר: - - - אני לא מכירה סעיף מקביל כזה ברגולציית התקשורת בישראל.
<אלידור בליטנר: הכנסת כבית המחוקקים הוא המקום הראשון שצריך להגן בתוכו על חופש הביטוי.
<אלידור בליטנר: לחופש הביטוי יש שני צדדים.
<אלידור בליטנר: זה לא רק הזכות לשמוע, זה גם הזכות להישמע, זכות הציבור לדעת - - -
יואב קיש: בסדר, דיברנו על כל הדברים האלה ואנחנו הגענו למסקנה אחרת.
<אלידור בליטנר: בסדר, אני מצטרפת לדברים.
<אלידור בליטנר: הדוגמה שניתנה כאן, למשל, התפרעות של מישהו בוועדה בכנסת – אומנם יש כאן את הסייג שאין למנוע סיקור עובדתי.
<אלידור בליטנר: אבל סיקור עובדתי זה אחד.
<אלידור בליטנר: מה לגבי ניתוח?
<אלידור בליטנר: מתי הניתוח של האירוע יהפוך להיות כזה שחורג מהערך החדשותי ובמידה שאינה עולה על הנדרש?
יואב קיש: אל"ף, עוד פעם, אנחנו מדברים על משהו שמדבר על כבוד הכנסת, ואתם לוקחים את זה לחברי כנסת.
יואב קיש: חברי כנסת לא מוגנים תחת הסעיף הזה.
יואב קיש: בצורה הכי ברורה: דיברנו על הכנסת כמוסד.
יואב קיש: לא, לא נכון.
יואב קיש: גם בסעיף הביזוי, גם מזה התעלמתם.
יואב קיש: בסעיף הביזוי גם נאמר: הכוונה היא להגן על הכנסת כמוסד.
יואב קיש: אני לא רוצה להשתמש פה בביטויים שניסו להגיד לי - - -
איילת נחמיאס ורבין: יואב, תן לי דוגמה, אז אני אגיד לך.
<אורי פז: נראה לך? - - -
יואב קיש: לא, לא נראה לי.
יואב קיש: אני לא בא אליך בטענות.
יואב קיש: מי מדבר אליך בכלל עכשיו?
שלי יחימוביץ': רגע, היה דבר כזה?
שלי יחימוביץ': אז למה ממציא דברים שלא היו ולא נבראו?
איילת נחמיאס ורבין: אני ביקשתי שתיתן דוגמה ממשהו שקרה.
יואב קיש: לא, אין משהו שקרה.
איילת נחמיאס ורבין: יואב, אבל הסעיף הזה לא בא במנותק ממה שקורה - - -
יואב קיש: איילת, את טועה.
יואב קיש: הסעיף הזה בא במנותק לזכיין הקודם.
איילת נחמיאס ורבין: לא קשור לזכיין.
<אתי בנדלר: מה, ממה שקורה בעולם?
איילת נחמיאס ורבין: יואב, תן לי רגע להשלים את המשפט למרות שהפרעתי לך.
איילת נחמיאס ורבין: הסעיף הזה בא לעולם כחלק מדיון בוועדת פריש, שאמרו: מעמדה של הכנסת נחלש, הכנסת לא אוכפת, הכנסת לא מבקרת, הכנסת לא מפקחת, כל מיני דברים, וזה נובע מזה שהכנסת נראית ככה וככה וככה וככה.
איילת נחמיאס ורבין: הדברים האלה לא באים במנותק מאיזושהי תחושה כללית בציבור שהאמון בכנסת יורד.
איילת נחמיאס ורבין: אז כתוצאה מזה הביאו גם את הסעיף הזה.
איילת נחמיאס ורבין: זה לא הדבר היחיד שצריך לעשות.
איילת נחמיאס ורבין: מי שחושב שצריך לעשות משהו, אני אומרת לך שזה הדבר הכי פחות חשוב מבין הדברים שצריך לעשות כדי להחזיר לכנסת את מעמדה.
איילת נחמיאס ורבין: אני רוצה שתתנו לי דוגמה למשהו שמשקף, דוגמה שיכולה ליפול לגדר הקטגוריה של פגיעה חמורה בכבוד הכנסת, וכבוד הכנסת, אגב, זה גם כבוד חברי הכנסת.
שלי יחימוביץ': מה אכפת לך להוריד את זה?
יואב קיש: אני לא רוצה להוריד את זה.
<אורי פז: הקודם עדיין נמצא פה.
יואב קיש: שנמצא פה.
יואב קיש: הנוכחי.
<אורי פז: הוא יהיה עד דצמבר כנראה.
<אתי בנדלר: ואולי הוא יהיה גם הזכיין הבא.
<אתי בנדלר: מי יודע?
רועי פולקמן: זה תלוי בהחלטה שלכם.
רועי פולקמן: לא החלטתם.
רועי פולקמן: יכול להיות שאתם עוזבים מחר.
איילת נחמיאס ורבין: יואב, אבל אני לא דיברתי על השידור.
איילת נחמיאס ורבין: אני דיברתי – תן לי מקרה שבעיניך נופל לגדר קטגוריה, ולא מעולם החי.
יואב קיש: נתתי לך מקרה, שמחר יכול לבוא לפה זכיין שירצה רייטינג ויחשוב שזו הדרך שלו להשיג רייטינג, ויכול לעשות דברים שבעיניי הם לא ראויים, לא ראויים לכבוד הכנסת.
איילת נחמיאס ורבין: שמע, ידידי, - - -
יואב קיש: איילת, מעבר לזה, אני אגיד לך לכל מה שהעלית – המקרה האישי שלך לא קשור לעניין, המקרה של תשובה, גם מיקי התייחס אליו, לא קשור לעניין, המקרה של חברת הכנסת חנין זועבי – חובה לשדר מליאה.
יואב קיש: כל המקרים - - -
איילת נחמיאס ורבין: - - - על המליאה, על הוועדות, אין בעיה.
איילת נחמיאס ורבין: אני חושבת שהדוגמה האישית שנתתי היא כן נופלת, אבל נניח שאני לא.
רועי פולקמן: איילת, לצוד פוקימונים בכנסת זה נקרא ביזוי הכנסת?
איילת נחמיאס ורבין: אני באופן אישי, בתור בן-אדם שחובב פוקימונים, אני חושבת שזו מצווה שיהיו פה פוקימונים, אבל אף אחד לא שואל אותי.
רועי פולקמן: - - - מחר יתחילו לצוד פה פוקימונים בעל הוועדות - - -
איילת נחמיאס ורבין: רועי, הלוואי שיצודו פה פוקימונים.
איילת נחמיאס ורבין: מספיק עם זה.
רועי פולקמן: לא, כי אולי יחליטו שזה ביזוי הכנסת - - -
איילת נחמיאס ורבין: לא, אתה עושה לי טיזר בלתי נסבל לעניין הזה.
איילת נחמיאס ורבין: תקשיבו, זה מטורף, הסיפור הזה של הפוקימונים.
<קריאה: הבעיה היא שמנהל הערוץ שיהיה, יצטרך כל דבר - - -
איילת נחמיאס ורבין: זה נכון, זה מראש זה.
איילת נחמיאס ורבין: זה כל דבר.
איילת נחמיאס ורבין: תקשיב שנייה, זה לא צחוק, יואב.
איילת נחמיאס ורבין: תקשיב רגע, זה באמת לא סעיף סתמי.
איילת נחמיאס ורבין: זה סעיף ממש רציני.
יואב קיש: מן הסתם תהיה עליו רביזיה גם, אני חושב.
שלי יחימוביץ': מה הקשר לרביזיה?
איילת נחמיאס ורבין: אני אומרת לך, יואב, מעבר לרביזיה, יואב, מעבר לטכניקה.
איילת נחמיאס ורבין: אין סיכוי, ולא משנה מי הזכיין – מיקי רוזנטל, זה ביזוי הכנסת, הנה, בבקשה, הנה, הנה - - -
יואב קיש: לא, זה ביזוי חבר כנסת.
איילת נחמיאס ורבין: למה הוא מדבר - - - בטלפון?
איילת נחמיאס ורבין: הוא לא מדבר עם מישהו, הוא מדבר בטלפון.
איילת נחמיאס ורבין: מיקי רוז, אתה מפריע לי.
איילת נחמיאס ורבין: תקשיבו שנייה, הוא יצטרך בסופו של דבר להיות מלווה על-ידי יועץ משפטי, כי כל דבר – יואב, אני מוכרחה שאתה תיתן דוגמה למה מהווה - - -
יואב קיש: נתתי לך.
יואב קיש: את לא מסכימה איתה.
איילת נחמיאס ורבין: לא, אני לא לא מסכימה איתה.
איילת נחמיאס ורבין: אתה טעוה.
איילת נחמיאס ורבין: אני מבקשת דוגמה למשהו שקרה פה, ואתה לא היית רוצה שהוא ישודר.
יואב קיש: לא, אין.
יואב קיש: לא קרה.
יואב קיש: לא קרה, בסדר?
יואב קיש: אין דוגמה.
איילת נחמיאס ורבין: אז אני לא מבינה.
יואב קיש: אני רוצה לסיים את זה.
יואב קיש: כולם דיברו עכשיו, סליחה.
יואב קיש: מיקי, אנחנו מוספים לסיום סעיף (2) התייחסות שתבהיר – אם זה לא מספיק ברור – שלא מדובר על נושא הוועדות והמליאה.
יואב קיש: זאת אומרת, סעיף זה לא יכול לפגוע - - -
יואב קיש: בדיוק, כדי שלא יהיה שום חשש שמישהו שמשדר מליאה או ועדות כביכול עושה את הדבר הזה.
יואב קיש: אני מביא להצבעה - - -
<יונתן בייסקי: אנחנו מבקשים - - -
שלי יחימוביץ': למה שלא תצביעו נגד זה?
רועי פולקמן: אני לא אצביע נגד כי - - - אבל אני נמנע בסעיף הזה.
רועי פולקמן: אני אמרתי שאני לא אצביע בעד.
יואב קיש: אנחנו מצביעים על החלפת סעיף 12, סעיף 10 בהצעת החוק.
איילת נחמיאס ורבין: אתה לא רוצה לחלק את זה ל-(1) ו-(2)?
איילת נחמיאס ורבין: אתה לא רוצה לחלק ביניהם, לפחות שעל סעיף (1) נוכל להצביע יחד?
<יונתן בייסקי: אנחנו לא קיבלנו את זכות הדיבור, אדוני היושב-ראש.
יואב קיש: מי זה, אנחנו?
<יונתן בייסקי: המועצה.
יואב קיש: קודם כל, עכשיו אתה אומר?
יואב קיש: היית צריך להגיד לפני שאני יוצא להצבעה.
<יונתן בייסקי: אני הצבעתי קודם.
יואב קיש: אז אני לא ראיתי אותך, ואנחנו מצביעים עכשיו.
איילת נחמיאס ורבין: כי אתה מחבר בין הסעיפים.
איילת נחמיאס ורבין: אני בעד סעיף (1).
איילת נחמיאס ורבין: לא, אבל יואב, למה לא להצביע אחד-אחד?
איילת נחמיאס ורבין: כך מקובל בכנסת, להצביע סעיף-סעיף.
יואב קיש: אם אתה רוצה, תתייחס בבקשה.
יואב קיש: אבל אני לא יכול באמצע הצבעה להפריע.
<יונתן בייסקי: אני מתנצל, אולי הייתי צריך להיות יותר אסרטיבי.
איילת נחמיאס ורבין: אני מגישה רביזיה, גם על זה.
<יונתן בייסקי: אנחנו כמועצה אמורים לאכוף את הסעיף הזה.
<יונתן בייסקי: כלל שהדבר הזה לא מוגדר היום, אני לא יודע לאכוף את הסעיף הזה.
<יונתן בייסקי: אם מחלקת פניות ציבור שלנו תקבל איזושהי פנייה שאומרת שיש פגיעה בכבוד הכנסת, אז ראש אגף פיקוח יודע לאכוף חוק כתוביות, הוא יודע לאכוף את חוק איסור הסתה, את הוראות הרישיון - - -
יואב קיש: אז תקבל חוות-דעת מהיועץ המשפטי.
<יונתן בייסקי: כבוד הכנסת – אם אתם מכניסים את זה לחוק, אתם צריכים להגדיר מה זה.
<יונתן בייסקי: כרשות מנהלית אני לא יכול לאכוף משהו - - -
יואב קיש: הנה הגדרנו.
יואב קיש: אם תהיה לך בעיה, יש לך יועץ משפטי, הוא יכול לתת לך את הייעוץ המשפטי הנדרש.
יואב קיש: היועצת המשפטית שלי טוענת שאין עם זה בעיה.
<אתי בנדלר: אני רוצה לומר לכם מהי התשובה.
<אתי בנדלר: מי שצריך לאכוף את זה, זה כמובן אתם.
<אתי בנדלר: נושא של כבוד הוא כמובן עניין ערכי.
<אתי בנדלר: מנהל אגף האכיפה יבקש חוות-דעת לגבי זה, יש פסיקה מה זה פגיעה חמורה בכבוד וכיוצא בזה, והמועצה תצטרך בסופו של דבר להחליט אם המשדר הניתן, היתה בו משום פגיעה לחמורה בכבוד הכנסת, ולא שהתקיימו ההגנות שמפורטות באותו סעיף.
מיקי רוזנטל: עניין ציבורי ועניין חדשותי זה – אתה יודע, אני לא מעריך שמישהו ישדר משהו סתם, שמישהו יעמוד פה מחוץ לכנסת וינבל את הפה שלו.
מיקי רוזנטל: זה לא סביר גם.
מיקי רוזנטל: כשהם יביאו משהו לשידור ותהיה בו ביקורת על הכנסת, ועל תפקודה ועל עבודתה, מן הסתם הוא חוסה באופן אוטומטי תחת הסעיף: עניין ציבורי ועניין חדשותי.
מיקי רוזנטל: לא יהיה דבר כזה.
מיקי רוזנטל: אני לא מכיר משפטן אחד שיגיד שנאמרו דברים על הכנסת ואין בהם עניין חדשותי.
<אתי בנדלר: אגב, גם היום, חבר הכנסת צריך לשמור על כבוד הכנסת, ומי שמחליט, בסופו של דבר - - -
מיקי רוזנטל: כן, יש ועדת האתיקה.
מיקי רוזנטל: ועדת האתיקה כל יום קובעת מה זה כבוד הכנסת.
יואב קיש: אנחנו לתיקון סעיף 19, בבקשה.
יואב קיש: זה למנוע מימון אחר מלבד התקציב של הכנסת.
יואב קיש: זה כל מטרת הסעיף.
יואב קיש: מישהו רוצה להתייחס לזה?
<אתי בנדלר: אין כאן שינוי המצב המשפטי.
<אתי בנדלר: יש כאן רק הבהרה שאין מקורות מימון אחרים, אלא התקציב המאושר ותשדירי שירות.
<אתי בנדלר: אפשר להביא כסף מהבית.
יואב קיש: אני חושב שיש פה הסכמה רחבה בוועדה.
<קריאה: איך דרכי האכיפה על זה?
<אתי בנדלר: תמיד המועצה תהיה אחראית על - - -
שלי יחימוביץ': אבל מה זה שידור תשדירי שירות?
יואב קיש: זה ממשלתיים.
יואב קיש: זה לא פרסומות.
<אתי בנדלר: החוק מאפשר לשדר תשדירי שירות כהגדרתם בחוק.
<אתי בנדלר: בפועל לא משודרים בערוץ תשדירי שירות, אבל יש בכפוף להוראות החוק אפשרות - - -
מיקי רוזנטל: אתה רוצה שאני אגיד לך את כל הדרכים איך בודקים את זה?
יואב קיש: חברים, אני מעלה להצבעה - - -
שלי יחימוביץ': אני רוצה להבין מי הגופים שרשאים לשדר תשדירי שירות.
<אתי בנדלר: משדר מטעם גוף ממלכתי שמטרתו העברת מידע לציבור בנושאי בריאות, בטיחות, ביטחון, איכות סביבה, רווחה וזכויות וחובות האזרח, ובלבד" - - -
שלי יחימוביץ': זה מטעם משרד ממשלתי?
<אתי בנדלר: כן, יש בתקנות – גוף ממלכתי זה כל אחד מאלה: הממשלה או משרדי הממשלה, לשכת נשיא המדינה, הכנסת, מבקר המדינה - - -
יואב קיש: זה לא משנה, אם זה קיים גם בקודם.
שלי יחימוביץ': בסדר, אבל אנחנו מאגדים את זה עכשיו.
<אתי בנדלר: לא, לא מאגדים את זה.
<אתי בנדלר: זה קיים - - -
שלי יחימוביץ': וחוץ מגופים ממשלתיים?
<אתי בנדלר: הכנסת, מבקר המדינה, לשכת נשיא המדינה, בתי-משפט, בתי-דין, לשכות הוצאה לפועל.
יואב קיש: חברים, אני מעלה להצבעה את תיקון סעיף 19, סעיף 11 לחוק.
יואב קיש: ממשיכים, בבקשה.
<אתי בנדלר: סעיפים 12, 13 ו-14, הם כולם תיקונים טכניים בחוקים שמזכירים את חוק שידורי טלוויזיה מהכנסת.
<אתי בנדלר: מאחר שהשם של החוק שוּנה או מוצע לשנות אותו, אז אנחנו פשוט עושים תיקונים.
<אתי בנדלר: אני אקרא את זה כבר בנוסח מתוקן:
יואב קיש: אנחנו סיימנו את הקראת החוק?
<אתי בנדלר: סיימנו את הקראת החוק.
יואב קיש: אנחנו עושים הפסקה - - -
רועי פולקמן: יואב, אני מגיש רביזיה - - -
יואב קיש: יש הרבה רביזיות.
רועי פולקמן: אני יודע, אבל אני מגיש רביזיה על כלל החוק ואנחנו נדבר על זה.
שלי יחימוביץ': גם אני מגישה רביזיה על כלל החוק.
איילת נחמיאס ורבין: 12 ורבע.
<אתי בנדלר: לא, אי אפשר ב-12 ורבע על כלל החוק.
יואב קיש: לא על כלל החוק.
יואב קיש: על כלל החוק נדון בנפרד.
יואב קיש: על הרביזיות שהוגשו כפי שהוגשו, ב-12:00.
יואב קיש: ויש לנו, לוועדת הכנסת, עוד לו"ז מלא – כל החברים, נא להגיע.
<אתי בנדלר: חברת הכנסת איילת נחמיאס ורבין, על כלל החוק שלך אי אפשר ב-12:00.
איילת נחמיאס ורבין: אני לא על כלל החוק.
איילת נחמיאס ורבין: על כלל החוק זה שלי ורועי.
<אתי בנדלר: לא על כלל החוק.
<אתי בנדלר: את ביקשת קודם רביזיה.
יואב קיש: טוב, נתחיל.
יואב קיש: נתחיל בבקשת יו"ר ועדת הפנים והגנת הסביבה להקדמת הדיון בהצעת חוק לתיקון פקודת מסי העירייה ומסי הממשלה (תנאים לפטור מארנונה למוסד מתנדב), לפני קריאה שנייה ושלישית.
<תומר רוזנר: אציג בשמו.
<תומר רוזנר: הצעת החוק הזאת נדונה בשבוע שעבר בוועדה מתוך כוונה שתגיע השבוע לדיון בקריאה שנייה ושלישית.
<תומר רוזנר: עקב העומס במחלקת נוסח החוק בלשכה המשפטית לא הספיקו להכין אותה אלא רק סיימו להכין אותה אתמול.
<תומר רוזנר: אז פשוט מבקשים את - - -
יואב קיש: גם דיברתי עם יושב-ראש הוועדה, והבנתי שבסופו של דבר יש חשיבות ללוחות זמנים, כי זה פוטר תשלומי ארנונה, ולכן הסכמתי לעניין הזה, אז בסדר.
יואב קיש: אני לא הולך להתייחס לזה, אני היחידי פה.
יואב קיש: אני עובר להצבעה.
יואב קיש: אני.
יואב קיש: בעד ההצעה להקדמת הדיון – פה אחד
יואב קיש: וההצעה הזו אושרה.
יואב קיש: אז זה ירד, שלום.
יואב קיש: יש לכם עוד בקשה?
<תומר רוזנר: של אלי כהן.
יואב קיש: בקשת יו"ר הוועדה המיוחדת לדיון בהצעת חוק הרשות הממשלתית להתחדשות עירונית להקדמת הדיון בהצעת חוק הפיקוח על שירותים פיננסיים.
<תומר רוזנר: לא, זה לא אני.
יואב קיש: אז מה אתה?
<תומר רוזנר: נושא חדש.
יואב קיש: אז מי הגיש את הטענה?
<אריאלה מלכה: אלי כהן.
<תומר רוזנר: הגישו את הטענה חברות הכנסת אורלי לוי אבקסיס ויעל פארן.
יואב קיש: מישהי מהן פה?
יואב קיש: לא, הן לא פה.
<אתי בן יוסף: אפשר לדון בהיעדרן.
יואב קיש: רגע, ומי פה לגבי הפטור של התחדשות עירונית?
<תומר רוזנר: אה, גם אנחנו.
יואב קיש: אז זהו.
<ארבל אסטרחן: חוק הפיקוח על שירותים פיננסיים?
<תומר רוזנר: התחדשות עירונית – הצעת חוק ממשלתית, שנדונה בוועדה במשך כשנה – הוא אומר שיש לו פטור.
<ארבל אסטרחן: לא, זה ללא על סדר-היום.
<אתי בן יוסף: למה?
<אתי בן יוסף: יש, הוספנו.
<אתי בן יוסף: הנה.
<ארבל אסטרחן: לא, זה הקדמת הדיון בהצעת חוק הפיקוח על שירותים פיננסיים.
<אתי בן יוסף: אז על זה - - -
<ארבל אסטרחן: לא, הוא מדבר על משהו אחר.
<ארבל אסטרחן: תומר, החוק של ההתחדשות העירונית לא על סדר-היום, רק הפיקוח על שירותים פיננסיים.
<תומר רוזנר: אבל את לא ביקשת - - -
יואב קיש: לא, נושא חדש יש להם.
<אריאלה מלכה: אתי, שני הנושאים הם אצלך.
יואב קיש: בוא נעשה רגע סדר.
יואב קיש: מדובר בוועדה של אלי כהן בשני נושאים.
<ארבל אסטרחן: יש שם שני חוקים: התחדשות עירונית והפיקוח על שירותים פיננסיים.
<ארבל אסטרחן: בקשת הפטור, כרגע על סדר-היום, היא רק הפיקוח על שירותים פיננסיים.
<ארבל אסטרחן: בהתחדשות עירונית יש טענת נושא חדש.
<קריאה: - - - היום במליאה?
<אריאלה מלכה: לא, אף אחד לא אמר לי.
יואב קיש: > טוב, אני רוצה לעשות ככה: חברים, נתחיל בנושא ג': דיון בזכותו של יושב-ראש האופוזיציה לשאת דברים במליאה - - -
איילת נחמיאס ורבין: סליחה שאני מבקשת, אפשר בבקשה לחכות עם הנושא הזה, שגם יושבת-ראש הסיעה שלי תגיע.
יואב קיש: לא אצביע לפני 11:30 על הנושא הזה, אני רוצה להתחיל לדון בו.
יואב קיש: איילת, הייתה לי בקשה כזו מזהבה, אני לא הולך להצביע על זה עכשיו לפני שמרב תגיע לפה.
יואב קיש: ואני רוצה כן להתחיל לדון בזה.
איילת נחמיאס ורבין: אבל זה מעבר להצבעה, כי אני חושבת שצריך, שוב, שייאמרו הדברים, אבל אני מניחה שתאפשר גם לפני ההצבעה, אם מישהו לא היה לאפשר להתבטא.
עבדאללה אבו מערוף: זה צריך דיון שעה וחצי?
יואב קיש: איילת, את רוצה להתייחס לנושא של זכותו של ראש האופוזיציה?
איילת נחמיאס ורבין: אודה לך מאוד.
יואב קיש: חברים, שבו בבקשה, אני עושה רגע סדר.
איילת נחמיאס ורבין: תרשה לי רגע הצעה לסדר, בסדר?
יואב קיש: כן, אני שומע, בהחלט.
איילת נחמיאס ורבין: כולנו מבחינים הרי בין הנושאים, שחלקם נקרא להם בעלי מאפיינים יותר טכניים, לבין נושא שהוא נושא עקרוני שראוי לדון בו, שהעליתם אותו בעקבות שעת השאלות האחרונה של ראש הממשלה.
איילת נחמיאס ורבין: ואני חושבת שאפשר לדון, אם תיאות כמובן, בנושא של הקדמת הדיון בהצעות החוק, שהוא נושא יותר בעל מאפיינים טכניים לרובם, אולי למעט הערה כזאת או אחרת לאחת מהם.
יואב קיש: בסדר, אני דוחה את סעיף ג' לסוף, לבקשתך.
יואב קיש: את יכולה להציג את בקשת יו"ר הוועדה המיוחדת לדיון בהצעת חוק - - -
<אריאלה מלכה: רשות שוק ההון - - -
יואב קיש: כן, לפיננסים.
יואב קיש: שבי, בבקשה.
<אריאלה מלכה: אני כבר יושבת, אבל אני מחכה לו והוא רץ - - -
יואב קיש: אוקיי, אז נדחה את זה.
יואב קיש: אז אנחנו עוברים לסעיף ד'.
יואב קיש: חברים, שקט בבקשה, סעיף ד' לסדר-היום.
יואב קיש: סעיף ד' זה הקמת ועדה משותפת של ועדת הכנסת וועדת החוקה, חוק ומשפט לדיון בהצעת חוק מימון מפלגות (תיקון – הגדרת גוף פעיל בבחירות), שלי, של חבר הכנסת יואב קיש.
יואב קיש: אני רוצה להקריא לכם, לאחר שהתייעצתי עם ניסן סלומינסקי על רשימת החברים.
יואב קיש: הרכב הוועדה המשותפת של ועדת הכנסת וועדת החוקה, חוק ומשפט לדיון בהצעת חוק מימון מפלגות.
יואב קיש: יהיו לוועדה 14 חברים, שבעה מכל ועדה.
יואב קיש: מטעם ועדת הכנסת: חברי הכנסת יואב קיש – יושב-ראש, דוד ביטן, רועי פולקמן, רוברט אילטוב, אלעזר שטרן, מרב מיכאלי, יואל חסון.
יואב קיש: מטעם ועדת החוקה, חוק ומשפט: חברי הכנסת ניסן סלומינסקי, ענת ברקו, אורי מקלב, יואב בן צור, רויטל סויד, אוסאמה סעדי ומיכל רוזין.
יואב קיש: זו ועדה משותפת, הקראתי, של חוקה וכנסת, שהולכת לדון במה שקרוי "חוק V15".
ישראל אייכלר: אז למה - - - יש את אורי מקלב, יש לכם נציג אחד בוועדת החוקה.
ישראל אייכלר: מי קבע שהוא ולא אני?
יואב קיש: התייעצתי עם ניסן.
יואב קיש: אתה בוועדת החוקה גם?
<קריאה: אנחנו רוצים מישהו - - - יש עתיד.
איילת נחמיאס ורבין: רגע, יואב, זה מתואם עם האופוזיציה, הקמת הוועדה הזו?
איילת נחמיאס ורבין: אז אני רוצה בבקשה זכות דיבור.
עבדאללה אבו מערוף: אפשר זכות דיבור?
יואב קיש: רגע, קודם כול ככה, אני חוזר על הנושא: